CELEX: C2006/326/137
Language: da
Date: 2006-12-30 00:00:00
Title: Sag T-310/06: Sag anlagt den 17. november 2006 — Republikken Ungarn mod Kommissionen

30.12.2006   
            
            
               DA
            
            
               Den Europæiske Unions Tidende
            
            
               C 326/64
            
         Sag anlagt den 17. november 2006 — Republikken Ungarn mod Kommissionen
   (Sag T-310/06)
   (2006/C 326/137)
   Processprog: ungarsk
   Parter
   
      Sagsøger: Republikken Ungarn (ved J. Fazekas)
   
      Sagsøgt: Kommissionen for De Europæiske Fællesskaber
   Sagsøgerens påstande
   
               —
            
            
               Sagen henvises til behandling i Rettens Store Afdeling i henhold til Rettens procesreglements artikel 14, stk. 1, og artikel 51, stk. 1.
            
         
               —
            
            
               Følgende bestemmelser i Kommissionens forordning (EF) nr. 1572/2006 (1) af 18. oktober 2006 om ændring af forordning (EF) nr. 824/2000 om fastsættelse af procedurer for interventionsorganernes overtagelse af korn samt analysemetoder for bestemmelsen af kvaliteten (herefter »forordningen«) annulleres:
               
                           —
                        
                        
                           artikel 1, nr. 1, for så vidt som den vedrører majs
                        
                     
                           —
                        
                        
                           artikel 1, nr. 3, hvorved artikel 9, litra b), i grundforordningen ændres, for så vidt som den angår majs
                        
                     
                           —
                        
                        
                           punkt 1 i bilaget, under E i tabellen, for så vidt som der fastsættes en mindste egenvægt for majs
                        
                     
                           —
                        
                        
                           punkt 2 i bilaget, tabel III, for så vidt som den vedrører majs.
                        
                     
         
               —
            
            
               Kommissionen for De Europæiske Fællesskaber tilpligtes at betale sagens omkostninger.
            
         Søgsmålsgrunde og væsentligste argumenter
   Sagsøgeren har nedlagt påstand om delvis annullation af artikel 1 i Kommissionens forordning (EF) nr. 1572/2006 samt forordningens bilag, eftersom de er retsstridige.
   Sagsøgeren støtter sin påstand på følgende anbringender:
   
               —
            
            
               Kommissionen har tilsidesat producenternes berettigede forventninger, idet den i løbet af driftsåret har indført en betingelse vedrørende egenvægt for majs, ligesom den har tilsidesat retssikkerheds- og proportionalitetsprincippet, idet den har fastsat en urimelig kort periode for tilpasning til forordningen, der strækker sig fra datoen for offentliggørelsen til datoen for ikrafttrædelse, og ikke har taget behovet for en gradvis tilpasning i betragtning.
            
         
               —
            
            
               Kommissionen var ikke beføjet til at fastsatte en betingelse om egenvægten for majs.
            
         
               —
            
            
               For så vidt som Kommissionen var beføjet til at fastsætte den omtvistede betingelse vedrørende vægt, gør sagsøgeren gældende, at Kommissionen har overskredet denne beføjelse, idet den under dække af at ændre kvalitetskriterierne for intervention i realiteten har foretaget en væsentlig ændring af interventionsordningen for majs.
            
         
               —
            
            
               For så vidt som Kommissionen var beføjet til at fastsætte den omtvistede betingelse vedrørende egenvægt, gør sagsøgeren gældende, at Kommissionen foretog et åbenbart urigtigt skøn, idet den ved fastsættelsen af et kriterium for gennemsnitskvaliteten for majs undlod at tage i betragtning, at majs inden for Fællesskabet hovedsageligt anvendes som foder.
            
         
               —
            
            
               Kommissionen har tilsidesat den i artikel 253 EF fastsatte forpligtelse til at give en tilstrækkelig begrundelse for sine retsakter.
            
         
               —
            
            
               Kommissionen har tilsidesat de interne procedureregler, der gælder for Forvaltningskomitéen for Korn, idet den ikke har iagttaget den tidsfrist, der er fastsat deri.
            
         
      (1)  Kommissionens forordning (EF) nr. 1572/2006 af 18.10.2006 om ændring af forordning (EF) nr. 824/2000 om fastsættelse af procedurer for interventionsorganernes overtagelse af korn samt analysemetoder for bestemmelsen af kvaliteten (EUT L 290, s. 29).